
DECIZIE nr. 5/3                                                                                             
                                                                                                                      
[bookmark: _GoBack]                                                                                                                         din ........09.2026  

Cu privire la aprobarea casării mijlocului fix „MAȘINA VAZ 2107 LADA”, 
aflat în gestiunea Î.M. „Regia Apă Șoldănești”
În temeiul prevederilor art. 14 alin. (2) lit. b) din Legea nr. 436/2006 privind administrația publică locală, în conformitate cu Regulamentul privind modul de casare a mijloacelor fixe uzate, aprobat prin Hotărârea Guvernului Republicii Moldova nr. 500/1998,
Luând în considerare demersul Î.M. „Regia Apă Șoldănești” nr. 43 din 25.06.2026, semnat de directorul Babcinețchi Vitalie, rezultatele inventarierii efectuate de comisia internă a întreprinderii (Ordinul nr. 04/1 din 24.06.2026) și Actul de casare a mijloacelor fixe (Formularul OS-4), prin care se constată uzura fizică și morală totală (100%) a unității de transport, aspect ce face imposibilă și ineficientă exploatarea sau restabilirea acesteia, Consiliul Orășenesc Șoldănești 
                                                                         DECIDE:
1. Se aprobă casarea definitivă și scoaterea din balanța contabilă a Î.M. „Regia Apă Șoldănești” a mijlocului fix proprietate publică locală, cu următoarele caracteristici:
· Denumirea bunului: MAȘINA VAZ 2107 LADA
· Număr de înmatriculare: OR-AU 898 (transmis prin Decizia Consiliului nr. 13-9 din 21.08.2008)
· Valoarea de bilanț: 46.364,00 lei
· Gradul de amortizare: 100% (valoare reziduală – 0,00 lei)

2. Directorul Î.M. „Regia Apă Șoldănești” (dl Babcinețchi Vitalie):
· Va asigura demontarea mijlocului fix casat, cu sortarea materialelor rezultate (piese reutilizabile, deșeuri de metale feroase și neferoase);
· Va asigura predarea metalului uzat către unitățile specializate de colectare, cu reflectarea veniturilor obținute în evidența contabilă a întreprinderii;
· Va întreprinde măsurile legale pentru radierea automobilului din registrele de evidență (având în vedere lipsa fizică a plăcuțelor și a documentelor, conform actului de constatare).
3. Primăria orașului Șoldănești, prin intermediul serviciului contabil, va opera modificările corespunzătoare în Registrul proprietății publice a localității.
4. Secretarul Consiliului Orășenesc Șoldănești va asigura comunicarea prezentei decizii către:
· Î.M. „Regia Apă Șoldănești”;
· Primarul orașului Șoldănești (dl Groza Vadim);
· Serviciul contabilitate al Primăriei.
5. Controlul asupra executării prezentei decizii se pune în sarcina Primarului orașului Șoldănești și Comisiei consultative de specialitate „Activități economico-financiare, agricultură, industrie și comerț”.
6. Decizia intră în vigoare la data includerii în Registrul de Stat al Actelor Locale.

